ગાંધીજીની માફક કસ્તુરબાનું જન્મસ્થળ પણ પોરબંદર. ગાંધીજીના પૈતૃક મકાન, જે હાલ કીર્તિમંદિર તરીકે વિખ્યાત છે ત્યાંથી તદ્દન નજીક કસ્તુરબાના પિતાનું મકાન હતું. કસ્તુરબાના પિતા કરિયાણાના સાધારણ વેપારી હતા. એ જમાનાની પરંપરા મુજબ માત્ર ૧૩ વર્ષની ઉંમરે કસ્તુરબાના વિવાહ મોહનદાસ કરમચંદ ગાંધી સાથે થઈ ચૂક્યા હતા. કસ્તુરબાના પરિવારની સરખામણીએ મોહનદાસનો પરિવાર ચડિયાતો અને સંપન્ન ગણાતો હતો. કસ્તુરબા એ વખતે તદ્દન નિરક્ષર હતાં.